CELEX: 62019TB0613
Language: el
Date: 2020-09-02 00:00:00
Title: Υπόθεση T-613/19: Διάταξη του Γενικού Δικαστηρίου της 2ας Σεπτεμβρίου 2020 — ENIL Brussels Office κ.λπ. κατά Επιτροπής [Προσφυγή ακυρώσεως – ΕΤΠΑ – Επιχειρησιακό πρόγραμμα «Περιφέρειες υπό Ανάπτυξη» – Άξονας προτεραιότητας 5 (Περιφερειακές κοινωνικές υποδομές) – Επιδότηση για τη στήριξη της αποϊδρυματοποίησης υπηρεσιών για ηλικιωμένους και για άτομα με ειδικές ανάγκες – Άρνηση αναστολής της πρόσκλησης υποβολής προτάσεων κατόπιν αιτήματος οργανώσεων για την υπεράσπιση και την εκπροσώπηση ατόμων με ειδικές ανάγκες – Πράξη μη δεκτική προσφυγής – Απαράδεκτο]

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/14
            
         
      Διάταξη του Γενικού Δικαστηρίου της 2ας Σεπτεμβρίου 2020 — ENIL Brussels Office κ.λπ. κατά Επιτροπής
      (Υπόθεση T-613/19) (1)
      
      (Προσφυγή ακυρώσεως - ΕΤΠΑ - Επιχειρησιακό πρόγραμμα «Περιφέρειες υπό Ανάπτυξη» - Άξονας προτεραιότητας 5 (Περιφερειακές κοινωνικές υποδομές) - Επιδότηση για τη στήριξη της αποϊδρυματοποίησης υπηρεσιών για ηλικιωμένους και για άτομα με ειδικές ανάγκες - Άρνηση αναστολής της πρόσκλησης υποβολής προτάσεων κατόπιν αιτήματος οργανώσεων για την υπεράσπιση και την εκπροσώπηση ατόμων με ειδικές ανάγκες - Πράξη μη δεκτική προσφυγής - Απαράδεκτο)
      (2020/C 371/15)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: European Network on Independent Living Brussels Office (ENIL Brussels Office) (Βρυξέλλες, Βέλγιο), Validity Foundation-Mental Disability Advocacy Centre (Βουδαπέστη, Ουγγαρία), Center for Independent Living Association (Σόφια, Βουλγαρία) (εκπρόσωποι: B. Van Vooren και L. Gorywoda, δικηγόροι)
      
         Καθής: Ευρωπαϊκή Επιτροπή (εκπρόσωποι: S. Pardo Quintillán και J. Hradil)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση του εγγράφου της Επιτροπής της 24ης Μαΐου 2019 με το οποίο το εν λόγω θεσμικό όργανο έλαβε θέση επί της πρόσκλησης προς ενέργεια την οποία της είχαν απευθύνει οι προσφεύγοντες, δυνάμει του άρθρου 265 ΣΛΕΕ, με επιστολή της 26ης Απριλίου 2019 με την οποία καλούσαν, κατ’ ουσία, την Επιτροπή να αναστείλει την πρόσκληση υποβολής προτάσεων για τη χορήγηση επιδοτήσεων στο πλαίσιο της διαδικασίας «Στήριξη για την αποϊδρυματοποίηση υπηρεσιών για ηλικιωμένους και για άτομα με ειδικές ανάγκες» (BG16RFOP0001-5.002) καθώς και όλες τις σχετικές με την εν λόγω πρόσκληση πληρωμές.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Καταδικάζει τους European Network on Independent Living Brussels Office (ENIL Brussels Office), Validity Foundation-Mental Disability Advocacy Centre και Center for Independent Living Association στα δικαστικά έξοδα.
               
            
         (1)  EE C 413 της 9.12.2019.